# data[].attributes.headline
Recepta 1: Amanida verda amb bolets i fruits secs

# data[].attributes.subject
Recepta 1: Amanida verda amb bolets i fruits secs

# data[].attributes.body
Temps aproximat de la recepta: 15 - 20 min

Racions: 3

Dificultat: Fàcil

Ingredients per l’amanida:

Enciam fulla de roure

1 Pastanaga

1 Tomàquet

1 Ceba dolça o ceba vermella (amb vinagre)

1 safata de bolets de temporada

1 gra d’all

1 grapat de pipes de gira-sol crues (les torrarem)

1 grapat de sèsam (el torrarem)

Ingredients per a la vinagreta:

3 cs d’Oli d’oliva Verge Extra (OOVE)

3 cs de vinagre

1 pessic de sal

Elaboració:

1. Trossejar l'enciam i submergir-lo en un bol amb gel.

2. Pelar la pastanaga i tallar-la a “taquitos”.

3. Rentar el tomàquet i tallar-lo a dauets.

4. Retirar la primera capa de la ceba i tallar-la.

5. Amb l'ajuda de les mans, collir els bolets i fer tires per després portar-los a la paella i cuinar-los.

6. Trossejar un all en làmines molt fines.

7. Fer la vinagreta.

8. Emplatar i tirar per sobre pipes de girasol torrades i sèsam molt.

9. Repartir la vinagreta per tota l'amanida i, llest

Al·lèrgens: sèsam

VALORACIÓ NUTRICIONAL

Energía (kcal): 410 Kcal

Hidrats de carboni (g): 26,7 g

Proteïnes (g): 9,2

Greixos (g): 27 g

COMENTARI DE LA RECEPTA

És una amanida saludable, és un recepta molt equilibrada, rica en fibra, vitamines, greixos saludables el que la fa un àpat nutritiu i saciant.

Per acabar de completar aquest àpat afegiria salmó o bé gall dindi a la planxa.

Tot i ser saludable, un excés de sèsam, pipes de gira-sol i l'oli d'oliva la pot convertir en una no tan saludable i molt calòrica.

TAST DE LA RECEPTA

Sincerament, no m'ha agradat massa el seu gust. La combinació de tots els ingredients amb la textura dels bolets (eren una mica aigualits) se'm feia una mica estrany. Mai havia tastat una amanida freda amb els bolets que estaven calents. L'únic que no m'ha agradat han estat els bolets, sense ells poder m'hagués agradat molt més.

CONCLUSIÓ

En conclusió, ha estat una sessió molt divertida i de nous descobriments. Es poden fer amanides amb molt de gust i contrastos i no la típica amanida avorrida que no ve de gust menjar-ne.

# data[].attributes.headline
Recepta 2: Amanida de brots, fruita i formatge

# data[].attributes.subject
Recepta 2: Amanida de brots, fruita i formatge

# data[].attributes.body
Temps aproximat de preparació: 40 min

Racions: 2

Dificultat: Fàcil

Ingredients per l'amanida:

Canonges

Rúcula

1 pruna

1 grapat de raïm

1 grapat de panses

1 grapat de nous

1 taquet de formatge fresc de cabra

Ingredients per la vinagreta:

2 cs d’oli (OOVE)

3 cs de mel

50 mL de vinagre de xerès

Elaboració:

1. Agafar la quantitat necessària de canonges i rúcula.

2. Tallar a trossos petits les prunes, panses, el raïm (extreure el pinyol) i les nous.

3. Tallar a trossos petits el formatge fresc de cabra.

4. Fer la vinagreta, posant tots els ingredients per fer-la en un bol i barrejant fins a obtenir una pasta semilíquida.

5. Emplatar i afegim els ingredients tallats prèviament.

6. Escampar la vinagreta per tota l’amanida decorant-la al nostre gust.

Al·lèrgens: làctics, F.seca

VALOR NUTRICIONAL

Energia (kcal): 780 Kcal
Hidrats de carboni (g): 75 g
Proteïnes (g): 17 g
Greixos(g): 44 g

COMENTARI DE LA RECEPTA

Aquesta amanida és bastant saludable, tot i que una mica calòrica. Té una barreja molt bona d’aliments: els canonges i la rúcula aporten vitamines i fibra; la fruita (pruna, raïm i panses) dona dolçor natural, les nous tenen greixos bons i el formatge fresc afegeix proteïna i calci.

Per fer un àpat complet, la combinaria amb una mica de pollastre a la planxa o un ou dur, i una mica de pa. De postres, un iogurt natural o una fruita i ja tindríem un àpat equilibrat, sa i molt bo.

CONCLUSIÓ

M’ha agradat descobrir noves varietats d’amanides i noves combinacions de gustos que no sabia que complementaven tan bé.

La meva conclusió es que si vols fer una amanida variada i que no sigui gaire sosa, amb aliments que tens per la nevera o per casa pots fer d’una amanida sosa a una més complementada i bona.

La sessió ha estat molt bé, hem pogut tastar amanides d’altres companys i descobrir quines ens agraden més i quines no tant.

# data[].attributes.body
Temps: 15 min

Racions: 2

Dificultat: Fàcil

Ingredients amanida

· 1 Tomàquet

· 1 Cogombre

· 1 Ceba tendra

· 10 g de Julivert

· 10 olives negres

· 150 g Formatge feta

Ingredients vinagreta

· 20 g OOVE

· 5 g Orenga

· 10 g Vinagre de vi blanc (opcional)

Elaboració:

1. Trossejar el julivert i submergir-lo en aigua

2. Trossejar el tomàquet a quadradets petits.

3. Tallar a tires el cogombre per després fer la meitat.

4. Treure les puntes de la ceba i tallar-la sense xafar-la per evitar que plorin els ulls.

5. Ratllar el formatge feta per incloure en l’amanida.

6. Fer la vinagreta, afegint tots els ingredients en un bol i homogeneïtzant-los fins a obtenir una pasta semilíquida, un cop estigui feta reparteix la vinagreta pel plat.

7. Tirar el formatge per sobre junt amb algunes olives.

Al·lèrgens: Làctics, Sulfits.

VALOR NUTRICIONAL

Energía (kcal): 362 kcal

Hidrats de carboni: 10,5 g

Proteïnes: 12 g

Greixos: 30 g

COMENTARI DE LA RECEPTA

És una recepta rica en greixos saludables, ja que porta oli d'oliva i formatge feta, també es baixa en carbohidrats.

És un plat molt fresc i equilibrat, ideal com primer plat o guarnició

COMENTARI DE TAST

Molt bona, la combinació del tomàquet, cogombre i formatge feta et dona un resultat molt fresc, ideal per menjar-la l’estiu.

CONCLUSIÓ

Aquesta sessió m'ha fet aprendre moltes varietats més d'amanides, i he descobert que ingredients que mai ficaria en una amanida queden molt bé.

# data[].attributes.body
Temps aproximat de preparació: 20 - 30 minuts

Racions: 2

Dificultat: mig

INGREDIENTS:

Per l'amanida:

Enciam romana (1 grapat),

Formatge parmesà o d'ovella curat,

Pit de pollastre (½),

Trossets de pa.

Per a la vinagreta:

Oli (OOVE)

Anxova (4-5 filets)

Iogurt natural (½)

Suc de mitja llimona

Mostassa de Dijon (1 cullerada de postres - cp)

Salsa Worcester (1 cp)

Rovell d'ou (1)

Pebre negre.

Elaboració:

1. Primer de tot preescalfarem el forn a uns 180ºC, seguidament netejarem l'enciam i el posarem una estona amb aigua amb gel.

2. Després començarem a fer el pollastre, el passarem per la planxa amb una mica d'oli i pebre. Intentarem girar-lo només una vegada, agafarem de referència que l'hem de girar quan ja s'ha fet una mica més de la meitat. Un cop fet l'apartem perquè comenci a refredar-se.

3. Abans de començar amb la vinagreta agafarem pa per fer daus petits i els posarem al forn. Ara si ja podem començar amb la vinagreta, per a fer-ho separarem el rovell d'ou de la clara, per la recepta només fem servir el rovell, que el posarem a un pot adequat per al minipimer. Ara afegirem la resta d'ingredients de la vinagreta: 4-5 anxoves, mig iogurt, suc de mitja llimona (compte amb els pinyols no se'ns colin a la vinagreta), 1cp de mostassa de Dijon, 1cp de salsa Worcester, pebre negre i oli d'oliva. D'oli en posarem dues o tres parts de volum de la que tenim al pot. Finalment, passem la vinagreta pel minipimer que quedi ben homogènia.

Al·lèrgens: gluten, ous, peix, làctics i mostassa

VALOR NUTRICIONAL

Energía (kcal): 350 - 450 Kcal

Hidrats de carboni (g): 15 - 25 g

Proteïnes (g): 20 - 30 g

Greixos (g): 20 - 30 g

COMENTARI DE LA RECEPTA

Sí que és una recepta saludable, sempre que no hi hagi un excés de la vinagreta, formatge i les anxoves que contenen molta sal. En aquesta versió casolana, ja que és rica en proteïnes que l'aporta el pollastre i l'ou, és rica en fibra per part de l'enciam (enciam) i amb greixos saludables de l'oli d'oliva i les anxoves.

Per fer un àpat complet, es pot acompanyar amb pollastre a la planxa.

TAST DE LA RECEPTA

M'ha agradat molt aquesta amanida, és molt lleugera i hi ha molts contrastos de textures, el cruixent de l'enciam i els crostons i la sucositat del pollastre. El toc que li dona la llimona la fa molt refrescant, perfecte per ser una amanida d'estiu. En portar anxoves en la seva vinagreta pensava que tindria un gust molt intens, però era molt suau el seu gust.

CONCLUSIÓ

En conclusió, l'amanida cèsar és una recepta molt completa i fresca, el que la fa molt nutritiva. Fins i tot en comptes d'acompanyament podria ser com a plat principal, ja que conté tots els macronutrients necessaris per a l'àpat.

# data[].attributes.body
Temps aproximat de preparació: 25 min

Racions: 2

Dificultat: mig

Ingredients per l’amanida:

½ Carabassó

Formatge gorgonzola

5-6 Tomàquets secs

1 grapat de Pinyons o un altre fruit sec

Ingredients per a la vinagreta:

Oli (OOVE)

1/2 iogurt natural

menta picada

sal

Elaboració:

1. Agafar els carabassons i posar-los sota de l’aixeta, d’un en un, netejant-los i desinfectant-los.

2. Agafar paper de cuina i s’assequen d’un en un.

3. Agafar gabinet ben esmolat, col·locar la fusta (plàstic) per tallar amb un paper a sota perquè no llisqui la fusta, i començar a tallar els carbassons molt finament i amb molta cura d’amagar els ditets de la mà mentre anem tallant.

4. A mesura que es van tallant els carbassons, es van col·locant ordenadament en forma de cercles (de fora a dins) en el plat.

5. A la vegada un altre company, agafa el formatge gorgonzola i amb les mans es va

pessigant de forma totalment uniforme i es va col·locant en el bol petit.

6. Agafa una paella i posar-lo al foc fins que s’escalfi una mica.

7. Seguidament, s’agafa un grapat de pinyons i passen per la paella, per torrar-los una mica (molt poca estona).

8. Deixem caure els pinyons en un bol i els deixem que es refredin una estoneta.

9. Es comença a muntar el plat.

10. S’agafa el tomàquet sec del pot i es va distribuint pels plats totalment aleatori i gens sobrecarregada.

11. S’agafa el formatge gorgonzola i es va distribuint exactament igual que el tomàquet sec.

12. Un cop refredats els pinyons, es distribueixen sense carregar zones del plat.

13. S’agafa menta, i es tallen unes fulles, per guarnir el plat.

14. Les col·loquem al centre del plat.

15. Un cop feta la vinagreta l'expandim pels tres plats, intentant quedi ben dispersada. Es pot afegir un rajolinet d’oli (OOVE) als plats.

16. Es presenta el plat.

ELABORACIÓ DE LA VINAGRETA:

1. S’agafa un bol.

2. Agafem oli (OOVE) i el deixem caure a ull sobre el bol, omplint una ¼ del bol.

3. S’obre el iogurt i es barreja en el bol amb l’oli que havíem abocat.

4. S’agafa la menta i es van tallant fulles (vint aprox.), aquestes fulles seran tallades molt finament en forma allargada i fina.

5. Un cop tallades les fulles de la menta en tallets petits, aquests es barregen amb l’oli i el iogurt que tenim barrejats i amb l’ajuda d'una cullereta, anem removent, fins que agafi cos o consistència.

6. Li podem afegir sal a la vinagreta.

Al·lèrgens: làctics, sulfits i F. Secs

VALORACIÓ NUTRICIONAL

Energía (kcal): 350 Kcal

Hidrats de carboni (g): 7,6 g

Proteïnes (g): 7,3 g

Greixos (g): 33 g

COMENTARI DE LA RECEPTA

És una recepta saludable, ja que combina ingredients frescos i nutritius com el carbassó que ens aporta fibra i vitamines, per tant, tindrà un efecte saciant. Els pinyons i fruits secs ens aporten els greixos saludables, tot i que s'ha de moderar la quantitat d'aquests, perquè si no pot ser molt calòrica. Conté el iogurt natural que té un efecte prebiòtic i el formatge gorgonzola (tot i que nosaltres la vam fer amb formatge blau) que ens aporta greixos saturats tot i que també hem de moderar la quantitat que hi fiquem.

Aquesta amanida l'acompanyaria amb un tipus de proteïna de gust suau, és a dir, amb un tipus de carn amb no un gust massa fort per donar-li protagonisme a l'amanida.

TAST DE LA RECEPTA

És una amanida molt refrescant per la menta. M'ha agradat la combinació del toc cruixent del carbassó amb la cremositat del formatge. Tot i que m'hagués agradat un altre tipus de formatge més suau, ja que sento que el gust del formatge blau acaparava els altres gustos. En general, és una amanida amb un gust molt intens pel formatge i tomàquet sec.

CONCLUSIÓ

En conclusió, aquesta recepta m'ha agradat bastant, tot i que si fes els canvis mencionats anteriorment m'agradaria molt més. És un altre tipus menjar per menjar equilibrat i variat sense renunciar al plaer de menjar, ja que sovint quan pensem en amanides ens imaginem gustos molt monòtons.

# data[].attributes.headline
RECEPTA 1: Panellets saludables de moniato

# data[].attributes.subject
RECEPTA 1: Panellets saludables de moniato

# data[].attributes.body
Temps aproximat de preparació: 40 min

Racions: 20 uds

Dificultat: mig

Ingredients per als panellets:

1 moniato fornejat (150 g de puré)

10-11 dàtils carnosos (remullats prèviament)

225 g de farina d’ametlla

Ratlladura d'1⁄2 llimones o taronja ECO (opcional)

el rovell d’un ou “0”

200 pinyons o festucs

Elaboració:

1. Pelem el moniato amb l’ajuda d’una cullera i el posem en un bol, el deixem refredar.

2. Els barregem amb la resta d’ingredients.

3. Arrebossem les boletes amb els pinyons o festucs i enfornem 10 minuts a 200 aC.

Al·lèrgens: ous, F,secs

VALOR NUTRICIONAL(1 ració)

Energia (kcal): 155 Kcal
Hidrats de carboni (g): 7,5 g
Proteïnes (g): 4,8 g
Greixos(g): 11,5 g

COMENTARI DE LA RECPTA

Aquests panellets són una opció més saludable que els tradicionals, ja que no porten sucre afegit i utilitzen ingredients naturals com el moniato, els dàtils i la fruita seca, que aporten fibra, vitamines i greixos saludables. Tot i això, són molt calòrics i rics en greixos i sucres naturals, per tant, s’han de consumir amb moderació.

Es poden combinar amb un plat lleuger, com una amanida amb proteïna (pollastre, tofu o peix) o amb un iogurt natural i fruita per obtenir un àpat equilibrat i saludable.

TAST DE LA RECEPTA

Aquesta recepta es un dels més bons que he provat i els que menys m’han agradat han sigut els d’alvocat.

La quantitat de varietats que hi ha de panellets sortint del que és tradicional i no utilitzant tants sucres sinó aliments més naturals que els substitueixen m'ha sorprès.

He après a fer uns panellets sense necessitat de cocció i més saludables.

CONCLUSIÓ

En aquesta sessió he après a analitzar una recepta des del punt de vista nutricional i a valorar-ne els aspectes saludables. He pogut comprovar que, fins i tot en elaboracions tradicionals com els panellets, es poden fer versions més equilibrades substituint el sucre per ingredients naturals i mantenint un bon valor nutritiu. També he entès la importància de la moderació i de combinar els dolços amb aliments més lleugers i nutritius per aconseguir un àpat complet i saludable.

La sessió ha estat molt bé, hem pogut provar panellets d’altres companys i descobrir quins ens agraden més i quines no tant.

# data[].attributes.body
Versió 1: Ou escalfat

Temps aproximat de preparació: 5/6 minuts

Racions: 2 ous

Dificultat: Mig

Ingredients:

1 ou fresc de qualitat

1 cs de vinagre o suc de llimona

Sal i pebre

Elaboració:

1. En un cassó ample i no gaire alt posem aigua a bullir.

2. Quan arrenqui el bull (haurà arribat a 100oC) retirem del foc o abaixem al mínim i afegim
la cullerada de vinagre.

3. Remenem amb una cullera metàl·lica durant 10 segons per rebaixar la temperatura fins a
60-64oC, que és la temperatura de coagulació de la proteïna de la clara.

4. Trenquem l’ou i amb cura l’aboquem en una tassa, l’apropem a l’aigua i l’afegim molt
lentament per intentar que quedi compacte.

5. El temps de cocció depèn del foc i de la cassola però amb 2-3 min. aconseguirem just que es qualli la clara però no el rovell.

6. Per comprovar-ne la consistència, traiem l’ou amb una escumadora i el pressionem amb suavitat amb el revés d’una cullereta. Si sembla massa tou, torneu-lo a l’aigua mig minut més.

Versió 2: microones

Temps aproximat de preparació: 1 minut

Racions: 2 ous

Dificultat: 1

Ingredients:

1 ou fresc de qualitat

Ingredients que es vulguin posar a dins: daus petits de pernil, formatge ratllat parmesà o grana padano, daus de carbassó molt petits

Elaboració:

1. Aboquem l’ou sense la closca en el recipient de silicona per fer l’ou al microones.

2. Disposem el recipient en unes de les bandes de la safata (no al mig) per evitar que s’escalfi molt ràpid.

3. Tapem i el posem entre 40 ́ ́i 1 minut a gairebé màxima potència o mitja/alta,anem observant perquè no salti la tapa i llest!

Versió 3: Ous al forn amb verdures i tomàquets secs

Temps aproximat de preparació: 1 hora aprox

Racions: 2

Dificultat: 1

Ingredients:

2 pastanagues grans

1 carbassó

2 patates mitjanes

130 g de tomàquets secs hidratats en oli

2 porros

Pebre negre

1 manat d’espàrrecs verds

Condiments: pebre negre, comí mòlt, orenga Formatge tendre de cabra

Sal marina

Oli d’oliva verge extra

Elaboració:

1. Escalfa el forn a 190 °C.

2. Pela les patates i trosseja-les a daus petits perquè es coguin bé quan els facis al forn.

3. Pela les pastanagues i talla-les a rodanxes.

4. Renta els espàrrecs, descarta’n la part dura del final i trosseja’n la part tendra.

5. Passa per sota l’aixeta el porro i fes-ne rodanxes petites.

6. Renta el carbassó i talla’l a mitges llunes.

7. Unta una safata de forn amb oli, col·loca-hi les patates i les verdures per damunt, amaneix-les amb un bon raig d’oli i un pessic de sal, remena-ho i enforna-ho durant uns 40-45 minuts o fins que les verdures estiguin tendres.

8. Mentrestant, tritura els tomàquets secs en un processador d’aliments, juntament amb 50 ml d’oli, 1 culleradeta de sal, 1⁄2 culleradeta de comí, 1⁄2 culleradeta d’orenga i pebre negre al gust.

9. Ratlla una mica de formatge de cabra i reserva’l.

10. Barreja les verdures rostides amb la pasta de tomàquets secs i trenca-hi els ous per damunt, procurant que quedin separats.

11. Escampa el formatge de cabra ratllat per sobre i torna-ho a enfornar uns 12-15 minuts.

12. Retira-ho del forn i, abans de servir, trenca els ous i barreja’ls amb les verdures

Al·lergens:

Els al·lergens totals presents a la recepta són:

Ous, i productes a base d’ou.

Làctics, i els seus derivats.

Sulfits, Anhídrid sulfurós en concentracions superiors a 10mg/kg o 10 mg/L expressat com a SO2

VALORS NUTRICIONALS

Versió 1:

Energia (Kcal): 140 Kcal
Hidrats de carboni (g): 0,6 g
Proteïnes (g): 12,6 g
Greixos(g): 10,0 g

Versió 2:

Energia (Kcal): 150 Kcal
Hidrats de carboni (g): 1,5 g
Proteïnes (g): 11 h
Greixos(g): 11 g

Versió 3:

Energia (Kcal): 75 Kcal
Hidrats de carboni (g): 0,75 g
Proteïnes (g): 5,5 g
Greixos(g): 5,5 g

COMENTARI DE LA RECEPTA

Versió 1:

L’ou escalfat és un plat sa i equilibrat, ja que es cuina sense oli ni greixos afegits i conserva totes les seves propietats. Aporta proteïnes d’alt valor biològic, greixos saludables, vitamines i minerals essencials.

És ideal per incloure dins d’una alimentació variada i equilibrada. Per fer-ne un àpat complet, es pot combinar amb verdures o hortalisses.

Versió 2:
Aquesta preparació és ràpida i saludable, ja que es cuina sense oli i conserva totes les propietats de l’ou. Aporta proteïnes d’alta qualitat i pot enriquir-se amb verdures, pernil o formatge per afegir-hi sabor i nutrients.
El formatge i el pernil aporten calci i proteïnes, però també una mica més de greix i sal, per això convé utilitzar-ne quantitats moderades.

Combinat amb una amanida fresca o unes verdures al vapor, es converteix en un àpat lleuger, equilibrat i nutritiu.

Versió 3:
Aquest plat és molt complet i equilibrat: les verdures rostides aporten fibra, vitamines i antioxidants; els ous ofereixen proteïna d’alta qualitat; i el formatge de cabra dona calci i un toc de greix saludable.
El tomàquet sec i les espècies afegeixen sabor natural sense necessitat d’excés de sal.

És una opció ideal com a plat únic, rica en nutrients i adequada per a una alimentació mediterrània i equilibrada.

COMENTARI DE TAST

Les 3 versions d’ous m’han agradat molt, no hi ha hagut ninguna recepta que no m'hagi agradat, m’ha sorprès la quantitat de maneres que hi ha per fer un ou de manera ràpida i saludable. He apres moltes maneres de fer ous, i carn, i també a com barrejar aliments que no pensava que quedarien bé, com ara la recepta que porta verdures i ou, que sorprenentment m’ha agradat força.

CONCLUSIÓ

Aquesta sessió m’ha agradat molt, tots els plats m’han agradat molt i he après moltíssimes maneres de fer carn d’una manera més sana i de coccions diferents. També ha estat molt bé veure diferents maneres de fer ous i de manera ràpida, i com intercanviar aliments com ara bé pot ser el moniato per la patata, també m’ha sorprès els aliments combinats entre si que mai pensava que quedessin be, i definitivament si ho fan.

# data[].attributes.headline
Recepta 2 : Panellets saludables d'atmella, dàtils i coco

# data[].attributes.subject
Recepta 2 : Panellets saludables d'atmella, dàtils i coco

# data[].attributes.body
Temps aproximat de preparació: 15 min

Racions: 20 uds

Dificultat: Fàcil

Ingredients:

· 100 g ametlles o nous

· 10 dàtils

· 1 cs d’oli de coco verge extra

· Coco ratllat

Elaboració:

1. Deixar les ametlles i els dàtils prèviament en remull.

2. Col·loquem tots els ingredients en un bol i triturem amb el túrmix. Ha de quedar una massa prou consistent perquè puguem fer boles amb les mans.

3. Arrebossem les boles amb coco ratllat o cacau pur i les reservem a la nevera durant 15 minuts per tal que agafin consistència.

Al·lèrgens: F. secs

VALOR NUTRICIONAL

Energía (kcal): 85 kcal

Hidrats de carboni: 6,2 g

Proteïnes: 2,2 g

Greixos: 5,5 g

COMENTARI DE LA RECEPTA

Aquests panellets són saludables perquè porten fruits secs, dàtils i coco, aporten energia, proteïnes i fibra. No tenen sucre afegit, però cal menjar-ne en petites porcions perquè són calòrics. Són ideals com a snack o postres saludables.

TAST DE LA RECEPTA

Tenen un gust bastant dolç, el dàtil combina molt bé amb el coco i la textura es molt agradable i sembla un panellet ordinari.

CONCLUSIÓ

En aquesta sessió he après a fer moltes variants saludables de panellets, i m'han sorprès moltíssim, ja que estaven tots molt bons i n'hi ha alguns que sí que semblaven panellets de veritat.

# data[].attributes.body
Temps aproximat de preparació 45 min

Racions: 8-10 unitats

Dificultat: Mig

Ingredients:

3 ous ecològics

50 g de sucre de coco

1/2 tassa o 125 ml d’oli d’oliva verge extra (OOVE)

50 g de farina de castanya

50 g de farina de blat sarraí o fajol

30 g de farina d’arròs

1 culleradeta de llevat en pols

¼ de culleradeta de bicarbonat

1 culleradeta de canyella en pols

Motlles de magdalenes

(Afegit al pas 4): Ametlla per sobre (per la decoració/topping)

Elaboració:

1. Trencar els ous i batre'ls amb el sucre.

2. Quan estigui muntat, afegir-hi de mica en mica, i remenant, l'oli d'oliva.

3. Barrejar les farines (castanya, blat sarraí, arròs) amb el llevat, el bicarbonat i la canyella.

4. Afegir la barreja de farines a la massa líquida, remenant amb cura (millor amb llengua).

5. Un cop la massa ben barrejada, posar als motlles de magdalenes.

6. Posar ametlla per sobre.

7. Coure a 180 °C fins que estiguin cuites.

Al·lèrgens: ous, F.secs

VALORACIÓ NUTRICIONAL:

Energia (kcal): 200 - 250 kcal

Hidrats de carboni (g): 18 - 25 g

Proteïnes (g): 3 - 5 g

Greixos (g): 12 - 18 g

COMENTARI DE LA RECEPTA

És una opció més saludable que la brioixeria tradicional. S'utilitzen farines alternatives sense gluten (castanya, blat sarraí, arròs), que aporten més varietat nutricional i fibra. L'ús de sucre de coco redueix l'índex glucèmic respecte al sucre blanc, i l'oli d'oliva verge extra aporta greixos monoinsaturats d'alta qualitat. No obstant això, s'ha de consumir amb moderació pel seu contingut calòric i de greix.

TAST DE LA RECEPTA

Mai havia tastat cap mena de pa de pessic amb aquests tipus de farines, trobo que li dona un toc molt més bo que no pas la farina normal. No sabia que existien tant tipus de farines. No és massa dolç, però tampoc insípid, per dins la molla és molt suau i esponjosa, mentre el que és la part exterior és cruixent.

CONCLUSIÓ

En conclusió, és una recepta saludable i molt gustosa. També la gent que és intolerant al gluten els pot consumir, ja que no té gluten.

# data[].attributes.headline
Recepta 4: Panellets d'alvocat i xocolata

# data[].attributes.subject
Recepta 4: Panellets d'alvocat i xocolata

# data[].attributes.body
Temps de preparació: 45 min

Racions: 20 uds

Dificultat: Fàcil

Ingredients:

1 alvocat madur

½ pell de llimona

150 g xocolata negra (mínim 85% cacau)

1 cda. (15 g) oli de coco

1 cda. (5 g) cacau en pols

Avellanes moltes

Elaboració:

1. Barrejar l’alvocat amb extracte de vainilla fent servir la batedora. És important que l'alvocat sigui madur perquè la barreja sigui suau.

2. Incorporar la pell de la llimona ratllada i afegir una mica de sal.

3. Fondre la xocolata i l’oli de coco al bany maria o al microones.

4. Barrejar la xocolata i alvocat. Deixar reposar a la nevera uns 30 minuts o fins que la massa quedi ferm, però no totalment sòlida

5. Donar forma al panellet i arrebossar amb avellanes.

Al·lèrgens: F. Secs, làctics

VALORACIÓ NUTRICIONAL

Energía (kcal): 64 Kcal

Hidrats de carboni (g): 4,5 g

Proteïnes (g): 0,7 g

Greixos (g): 4,8 g

COMENTARI DE LA RECEPTA

És més saludable perquè no conté sucres afegits i la seva dolçor ve de la xocolata i l'alvocat. Conté els greixos saludables provinents de l'alvocat i antioxidants de la xocolata. En conclusió, és una recepta molt més saludable, ja que els panellets tradicionals contenen molt de sucre, en canvi, aquest no.

TAST DE LA RECEPTA

Sorprenentment m'han agradat molt aquests panellets.

Quan van dir que faríem aquest tipus de panellet em va sorprendre, ja que mai havia escoltat un panellet fet d'alvocat, m'esperava un altre tipus de gust, on el gust de l'alvocat predominava. També m'ha sorprès la seva cremositat suau i melosa, molt diferent de la dels panellets tradicionals que són més contundents i no tan cremosos. El gust intens de la xocolata és el que predominava en aquest panellet.

CONCLUSIÓ

En conclusió, és una altra alternativa de fer panellets saludables, sense la necessitat de consumir tant de sucre. No tenen el mateix gust que els tradicionals, però tampoc els trobo a faltar. És una altra manera de menjar sense haver de renunciar al dolç.

# data[].attributes.body
Temps aproximat de preparació: 30 min

Racions: 20 uds

Dificultat: Fàcil

Ingredients:

1 got de cuscús blanc o integral

2 gots de suc de poma

1 tassa d’ametlles o avellanes

3 cullerades soperes de cacau pur

2-3 cullerades de panela

1⁄2 got d’orellanes d’albercoc o panses

Coco ratllat i cacau en pols per enfarinar

Elaboració:

1. Tallem les orellanes i panses a trossets molt petits i piquem els fruits secs.

2. Posem les orellanes i les panses amb el suc de poma en una cassoleta i fem que arrenqui el bull.

3. Quan bulli, ho deixarem 5 minuts a foc lent i tapat i seguidament afegirem el cuscús, les cullerades de cacau i panela i els fruits secs picats.

4. Ho remenarem tot i apagarem el foc.

5. Deixarem reposar amb la tapa durant 5-10 minuts fins que la barreja es vegi tot el líquid

6. Farem boletes i enfarinarem amb coco o cacau.

Al·lèrgens: gluten, F. secs, sulfits

Valor nutricional (1 ració)

Energia (kcal): 190 Kcal
Hidrats de carboni (g): 20 g
Proteïnes (g): 4 g
Greixos(g): 9 g

COMENTARI DE LA RECEPTA

Aquesta recepta és relativament saludable, ja que utilitza ingredients naturals com el cuscús integral, la fruita seca, el cacau pur i la fruita dessecada, que aporten fibra, vitamines i greixos saludables. Tot i això, és força calòrica i rica en sucres naturals (de la panela, el suc de poma i les panses), per la qual cosa s’ha de consumir amb moderació.

Per fer-ne un àpat equilibrat, es pot combinar amb aliments frescos i rics en proteïna i verdura, com una amanida completa amb pollastre, tofu o llegums, o bé amb un iogurt natural i fruita fresca si es pren com a berenar o esmorzar saludable.

TAST DE LA RECEPTA

M’ha agradat la combinació d'aliments, els que menys m’han agradat han sigut els d’alvocat.

M'ha sorprès la quantitat de varietats que hi ha de panellets sortint del que és tradicional i no utilitzant tants sucres sinó aliments més naturals que els substitueixen.

He après a fer uns panellets sense necessitat de cocció i més saludables.

CONCLUSIÓ

En aquesta sessió he après a analitzar una recepta des del punt de vista nutricional i a valorar-ne els aspectes saludables. He pogut comprovar que, fins i tot en elaboracions tradicionals com els panellets, es poden fer versions més equilibrades substituint el sucre per ingredients naturals i mantenint un bon valor nutritiu. També he entès la importància de la moderació i de combinar els dolços amb aliments més lleugers i nutritius per aconseguir un àpat complet i saludable.

La sessió ha estat molt bé, hem pogut provar panellets d’altres companys i descobrir quins ens agraden més i quines no tant.

# data[].attributes.body
Temps aproximat de preparació: 45 min

Racions: 4-5 racions

Dificultat: Fàcil

Ingredients:

5 patates grans o moniato (si poden ser ecològics millor)

½ cp de curry

½ cp d’all en pols

½ cp de ceba en pols

½ cp de pebre vermell dolç

½ cp de sal d’herbes

Oli d’oliva verge extra (OOVE)

Altres espècies que queden bé: orenga, timó, julivert

Per muntar el plat:

Ous escaldats (fets amb cassola o microones de la recepta 1, es refereix a l'ou amb rovell líquid).

Encenalls, virutes o daus petits de pernil salat

Elaboració:

1. Escalfa el forn a 200 °C.

2. Renta bé les patates/moniatos i deixa la pell.

3. Talla les patates/moniatos en forma de grills.

4. En un bol, barreja l’oli amb les espècies.

5. Aboca les patates al bol i amb l’ajuda de les mans, macera-les perquè quedin impregnades d’oli i espècies.

6. Posa-les a la safata del forn, sobre paper vegetal, ben escampades i forneja’ls durant 25-30 minuts.

7. Passat aquest temps, treu-les del forn.

8. Munta el plat amb les patates, el pernil i l’ou escaldat a sobre.

Al·lèrgens: ous

VALOR NUTRICIONAL:

Energia (kcal): 350 - 450 kcal

Hidrats de carboni (g): 40 - 55 g

Proteïnes (g): 15 - 20 g

Greixos (g): 12 - 20 g

COMENTARI DE LA RECEPTA

És un plat molt equilibrat, ja que el moniato aporta vitamines i minerals, els ous aporten les proteïnes i el pernil també, i com està fet al forn no té excés d'oli o fritures, és una molt bona opció per substituir uns ous estrellats o fregits.

TAST DE LA RECEPTA

Els moniatos amb les espècies queden molt gustoses i suaus, els ous li donen un gust més salat i equilibra el dolç dels moniatos, i si afegeixes el pernil està encara millor.

CONCLUSIÓ

En conclusió, aquest plat és molt gustós i saludable. La dolçor del moniato combinat amb la cremositat dels ous i el salat li dona un molt bon toc. Cap aliment sobresalta més que l'altre, és un equilibri perfecte entre el salat i el dolç.

# data[].attributes.body
Temps aproximat de preparació: 45 min

Racions: 3 racions

Dificultat: Fàcil

Ingredients:

Una cullerada d’oli d’oliva verge extra (OOVE)

2-3 cullerades de tomàquet triturat o tomàquet fregit de qualitat

Unes fulles d’espinacs frescos

2 ous de qualitat (0 o 1)

Formatge Grana Padano

Espècies al gust (Sal, pebre, etc.)

PROCÉS D'ELABORACIÓ:

1. Sofregim el tomàquet natural triturat amb l’oli d’oliva (si no és fregit).

2. Un cop fet el tomàquet, afegir els espinacs nets i trossejats i els dos ous sense batre.

3. Tapar perquè quallin i afegir el formatge ratllat.

4. Deixar que gratini, salpebrar al gust.

Al·lèrgens: ous, làctics

VALOR NUTRICIONAL:

Energia (kcal): 250 - 320 kcal

Hidrats de carboni (g): 8 - 12 g

Proteïnes (g): 18 - 24 g

Greixos (g): 15 - 22 g

COMENTARI DE LA RECEPTA

Sí, és molt saludable. És una excel·lent font de proteïnes completes (ous) i calci (formatge). El tomàquet aporta antioxidants i els espinacs són rics en ferro, fibra i vitamines. És un plat complet que combina verdures i proteïna.

Aquest plat és proteic i vegetal, però li falta la part d'hidrat de carboni complex. Es pot combinar amb una torrada de pa integral o sègol o bé una ració de quinoa o civada cuita per a un plat únic més substanciós.

COMENTARI DE TAST

Aquesta recepta mai l'havia provat, és molt bona, el gust del tomàquet amb l'ou i el parmesà crec que li dona una bona harmonia al plat. En provar-la vaig notar un gust bastant salat. M'ha sorprès la combinació dels espinacs amb el tomàquet i el formatge, sento que els tres ingredients conjuntament feien una bona combinació.

CONCLUSIÓ

En conclusió és un àpat molt gustós, sense ser gens pesat, molt nutritiu i saludable.

# data[].attributes.body
Temps aproximat de preparació: 45 min - 1h

Racions: 12 uds

Dificultat: Mig

Ingredients

100g de carn picada de vedella (de qualitat)

200g de carn picada de porc (de qualitat)

1 ou petit

1 molla de pa de 1 o 2 dies anteriors

1/2 carbassó ratllat

1/2 pastanaga ratllada

1 ceba mitjana

All i julivert fresc al gust

Una mica de sal

Oli OVE

Elaboració

1. Rentem les hortalisses i les preparem: ratllem la pastanaga i el carbassó per separat, l’all ben petit i fem la ceba a Brunoise. Esmicolem també el julivert.

2. Sofregim la ceba amb un fil d’oli a una paella i quan gairebé la tinguem a punt, afegim l’all 2’. Reservem

3. En un bol, barregem les dues carns picades, esmicolem la molla del pa i l’afegim a la carn. Afegim també el sofregit de ceba i all, el julivert picat, la pastanaga ratllada i finalment, el carbassó ratllat (cal que prèviament l’escorrem una mica apretant-lo amb la mà amb paper de cuina). Cal que ens fixem en si la carn picada estava condimentada o no. En el cas que no, caldrà amanir aquesta barreja amb sal i pebre al gust.

4. Per últim, afegim 1 ou a la barreja i remenem bé amb una espàtula.

5. Comencem a fer mandonguilles i quan les tinguem totes passem per la paella o al forn pintades amb oli. Cal dir que aquestes mandonguilles es podrien enfarinar amb farina de blat o una altra o farina de pa.

Al·lèrgens: ous, gluten

VALORACIÓ NUTRICIONAL

Energia (Kcal): 87 Kcal

Hidrats de carboni (g): 4,4 g

Proteïnes (g): 6 g

Greixos (g): 5 g

COMENTARI DE LA RECEPTA

Sí que és saludable, ja que conté els macronutrients necessaris per a l'àpat. L'aportació de proteïna de bona qualitat per part de la carn, els greixos saludables per part de l'oli d'oliva i les verdures ratllades aporten la fibra i vitamines a l'àpat. Per acompanyar amb arròs, puré de patata o bé una amanida.

Per millorar la recepta afegiria a l'ús de carn magra que no contingui tant de greix i per acabar cuinar-les recomanaria fer-les al forn en comptes de fregides, ja que tot i l'oli d'oliva ser un greix saludable en excés pot ser molt calòric.

TAST DE LA RECEPTA

És la recepta que més m'ha agradat de la sessió, trobo que són molt gustoses i molt meloses. En haver-hi afegit les verdures sento que li dona un toc dolç en haver-se cuit. Abans de provar-les anava amb unes expectatives no massa altes, ja que pensava que no estarien tan gustoses en portar verdura, però sento que en haver-hi afegit les verdures ha millorat la recepta original.

CONCLUSIÓ

En conclusió, és una alternativa de fer unes mandonguilles més saludables i equilibrades. És un plat molt nutritiu, casolà i molt fàcil de preparar, ja que no es necessiten tècniques massa complicades.

# data[].attributes.headline
Recepta 5 : Pollastre rostit a la cassola

# data[].attributes.subject
Recepta 5 : Pollastre rostit a la cassola

# data[].attributes.body
Temps aproximat de preparació: 1 h

Racions: 4

Dificultat: Mig

Ingredients:

200 ml OOVE

1 kg Cuixa de pollastre

4 grans d’all picats

4 cebes de Figueres

300 g tomàquet triturat

250 ml vi ranci sec

25 g herbes aromàtiques

12 g Sal

2 g. Pebre

Elaboració:

1. En primer lloc, en una cassola baixa, posem l’oli, l’escalfem i hi posem el pollastre amb sal i pebre i les herbes aromàtiques. El rostim pels dos cantons fins a aconseguir un bonic color daurat.

2. A la mateixa cassola hi posem l’all, tan bon punt estigui daurat, tirem la ceba i tapem el conjunt per tal que ofegui bé.

3. Tan bon punt la ceba estigui ofegada, afegim el tomàquet i coem 15 minuts destapat per tal que el rostit agafi color.

4. Afegim el vi ranci i deixem reduir sense la tapa durant 3 minuts o bé fins que s’evapori tot l’alcohol.

5. Tapem  el rostit novament 10 minuts més fins que tinguem el pollastre cuit

6. Si en finalitzar queda excessivament eixut, hi podem afegir una mica d’aigua, però pensem que un rostit no és un plat de suc (estofat).

Al·lèrgens: sulfits

VALOR NUTRICIONAL

Energía (kcal): 560 kcal

Hidrats de carboni (g): 8 g

Proteïnes (g): 36 g

Greixos (g): 42 g

COMENTARI DE LA RECEPTA

Aquest plat aporta proteïnes d’alta qualitat gràcies al pollastre i greixos saludables de l’oli d’oliva. La ceba i el tomàquet aporten hidrats de carboni i fibra, de manera que no resulta pesat. És ideal com a plat principal i es pot acompanyar amb verdures al vapor o una mica d’arròs per completar-lo.

TAST DE LA RECEPTA

Es un plat amb molt gust, el tomàquet queda molt bé amb el pollastre rostit, amb una guarnició de patates o qualsevol verdura seria un plat molt equilibrat.

CONCLUSIÓ

La meva conclusió és que pots fer plats molt equilibrats i saludables amb ingredients que menges cada dia i la veritat que m'ha sorprès el fàcil que es preparar un plant saludable i amb bon gust.